google/wiki40b huggingface dataset:
Grumman F-14 Tomcat

Historie og utvikling

Marinen var på jakt etter et nytt jagerfly etter F-4. Opprinnelig var F-111B tenkt som US Navys nye jagerfly, men dette prosjektet strandet, og flyet avbestilt i 1968. F-14 kom fra det amerikanske jagerflyprogrammet VFX, styrt av den amerikanske marinen, hvor Grumman 12. januar 1969 ble tildelt kontrakt. Den første prøveflygningen var 21. desember 1970.
Opprinnelig var rammen for programmet 497 fly, inkludert en førproduksjonsserie på 12 fly, men programmet ble utvidet inn på 1990-tallet, og 28 skvadroner med F-14 var berammet operative før slutten av 1987. Disse inkluderte to treningsskvadroner og fire reserveskvadroner. De var fordelt på 12 hangarskip og flybasene ved Miramar i California, Oceana i Virginia og Dallas i Texas. Det totale antallet fly levert før 1987 var 577.
De første F-14A kom i tjeneste med skvadronene VF-1 og VF-2 i oktober 1972.
De siste F-14 gikk ut av amerikansk tjeneste i 2006 da de ble byttet ut med F/A-18E/F Super Hornet.
Tasmania

Historie

De første menneskene kom til Tasmania mellom 29 000 og 14 000 år siden. Lenge var de tasmanske aboriginene de som levde lengst sør i verden. Det er funnet hulemaleri i huler i det sørvestlige Tasmania som er datert til å være 14 000 år gamle. 
Den første europeer som så Tasmania var den nederlandske utforskeren Abel Tasman, som så øya for første gang 24. november 1642. Han ga øya navnet Anthoonij van Diemenslandt etter sin sponsor, guvernøren av Nederlandsk Østindia. Øya ble senere omdøpt til Van Diemens land av britene.
Den første britiske bosetningen ble grunnlagt i 1803, på samme plass som dagens hovedstad Hobart ligger. De første bosetterne var britiske fanger og militære vakter, som hadde i oppgave å utvikle samfunnet på Van Diemens land. Flere andre byer oppstod i løpet av årene med utspring i fengsler, blant annet Port Arthur og Macquarie Harbour.
Tidlig på 1800-tallet ble nesten alle tasmanske aboriginer drept av europeiske bosettere i en konflikt som varte i tiår og har blitt døpt The Black War, eller den svarte krigen.
I 1825 ble Van Diemens land skilt fra kolonien New South Wales og ble en separat britisk koloni. I 1856 skiftet staten navn fra Van Diemens land til Tasmania etter Abel Tasman, i et forsøk på å kvitte seg med Van Diemens lands rykte. Tasmania fikk også sin første grunnlov dette året.
Det siste kolonifengselet ble stengt i 1877, i Port Arthur, og i 1901 ble Tasmania en delstat i den nylig opprettede staten Australia.

Klima

Den høyeste målte temperaturen på Tasmania er 40,8 °C. Denne temperaturen ble målt i Hobart 4. januar 1976. Den laveste temperaturen noensinne målt på Tasmania er -13 °C. Denne temperaturen ble målt i Shannon 30. juni 1983.
Embede

Embede eller embete (fra keltisk språk til norrønt embætti) er en betegnelse på en høyere stilling, oftest i statstjenesten. En som er innehaver av et embete kalles embetsmann eller også embetskvinne.
I Norge er embete en betegnelse på en stilling hvor innehaveren er utnevnt av Kongen i statsråd. Tidligere var for eksempel alle prestestillinger, professorstillinger med videre embeder, men for å redusere saksmengden i statsråd er antallet embeder betydelig redusert.
De som innehar embedsstillinger har et særlig sterkt stillingsvern, ved at de som hovedregel bare kan avsettes ved dom, jf. Grl. § 22.
Det gjelder visse unntak fra dette, blant annet for medlemmer av statsrådet, ansatte ved statsrådets kontorer, militære ledere og visse andre grupper; disse kan avsettes av Kongen. For alle embedsmenn gjelder dessuten at de kan avsettes når de har nådd en viss aldersgrense, som fastsettes ved særskilt lov.
Bakgrunnen for dette særskilt sterke stillingsvernet, var at grunnlovsfedrene på Eidsvoll fryktet en forfatningsglidning tilbake til enevelde dersom kongen kunne avskjedige embedsmenn på grunn av politisk uenighet. Den relative mangelen på alternative eliter, som adel eller storkapitalister i Norge, førte til at embedsmannsstanden fikk en så fremskutt posisjon i samfunnet at perioden fra 1814 til 1884 omtales om Embedsmannsstaten.
Hovdely

Hovdely (Hans Mustadsgate 11) er første prestebolig i Gjøvik, oppført i 1910, og en typisk embetsmannsbolig fra perioden. Bygget har vernestatus 2, bygninger med høy verneverdi. Bygget ble oppført av stadsingeniør Peter Rosendahl, før den ble solgt til pastor Peter Lorenz de Ferry Nitter i 1915. Nitter ble ansatt som hjelpeprest hos prost Peter Blom, med Gjøvik som arbeidsfelt og dermed ble han byens første prest. I 1936 kjøpte lærer Ludvig Tøsse boligen.
Mafiabrødre

Handling

Filmen tar utgangspungt i den irsk-italienske Henry Hill (Ray Liotta). Han vokser opp i New York på 1950-tallet med drømmen om å bli en del av mafiaen. Ved å se på hvordan det italienske familieoverhodet Paulie og hans håndlangere er konger i nabolaget, vil han gjøre alt for å bli som dem. Han blir etterhvert venner med den ustabile Tommy (Joe Pesci) og den allerede legendariske Jimmy Conway (Robert De Niro). De utgjør et godt trekløver, men tidene forandrer seg og det harde livet de lever begynner å sette sitt preg på dem alle. Det tidligere så tette båndet mellom dem begynner å svekkes.

Om filmen

Mafiabrødre er basert på boken «Wiseguy», som forteller om den virkelige forbryteren Henry Hills oppvekst og karriere i New Yorks mafia på 1950-, 60-, og 70-tallet. Boken konsentrerer seg i stor grad om Henry Hills beretning om ranet av en Lufthansa-transport ved New York-flyplassen Idlewild. Filmen utelater derimot selve ranet, og fokuserer på oppgjøret blant ranerne etter kuppet.
Filmen høstet mange lovord blant kritikerne og har fått så mye som 97 % på Rotten Tomatoes. Den amerikanske filmkritikeren Roger Ebert gav den toppscore. VG, Dagbladet og Dagsavisen gav den terningkast fem.
Scorsese fikk prisen for beste regi ved Filmfestivalen i Venezia. Joe Pesci fikk en Oscar for beste birolle. Den ble videre tildelt en BAFTA for beste film.
Den innbrakte 46,8 millioner i USA.
Filmen ble tildels kontroversiell på grunn av dens voldelige karakter og fikk blant annet 18 års aldersgrense da den gikk på norsk kino.
Parambikulam-demningen

Parambikulam-demningen er en gravitasjonsdam i betong i distriktet Palakkad i delstaten Kerala i det sørlige India, på elven Parambikulam. Demningens volum er på 69 millioner m³, som er 10.størst i verden.
Vannet kommer fra nabostaten Tamil Nadu, men avtaleverket for vannjusteringen er omstridt og forsinket.
Kjemiker

En kjemiker er en person som er utdannet i og engasjert innen vitenskapen kjemi. Kjemikere kan jobbe ved universiteter, innen industrien – typisk kjemiske industrigrener som legemiddelindustrien, papirindustrien eller fremstilling av kjemikalier, eller ved private eller offentlige laboratorier. Arbeidet kan variere mellom forskning og utdanning ved universiteter og produktutvikling, et arbeid der de benytter sine kunskaper til å forbedre eller fremstille nye produkter. De kan også jobbe med prosessutvikling, for eksempel for å finne en billigere eller mer miljøvennlig metode å produsere et produkt på. En vanlig arbeidsoppgave for en kjemiker er analyse av ulike substanser.
Torplassen

Torplassen er et bostedsområde og gatesløyfe sør i Trondheim som grenser til Saupstad i sør og vest, Kolstad i nord og Bjørndalen med Dovrebanen i øst. Plassen er omringet av et lite skogholt og fikk sitt navn i 1970 etter en fotballplass i området.
Tibet (bok)

Tibet er en bok i Bokklubbens serie Verdens Hellige Skrifter, redigert av Per Kværne og utgitt i 2005. Boken inneholder tekster fra tibetansk buddhisme, bøn og noen andre mytiske tekster fra Tibets historie.
Tibetansk buddhisme er en retning innenfor mahayanabuddhismen. Den er kjent for et omfattende klostervesen og er basert på en kombinasjon av mahayana- og vajrayanaelementer. Tibetansk buddhisme utviklet på 700- og 800-tallet i løpet av forskjellige oversettelsesperioder av mahayana- og vajrayanatekster fra India. Import av buddhistisk kultur og tro skjedde samtidig med framveksten av en fastere statsdannelse i Tibet, og behovet for å utvikle en stedegen skriftkultur.
Bøn var den opprinnelige religionen i Tibet, før buddhismen ble innført på 700-tallet. Religionen samsvarer i vår tid i uttrykk og innhold med tibetansk buddhisme, men dens tilhengere, som kalles bonpo, oppfatter seg som representanter for en religiøs tradisjon som er eldre enn buddhismen.
Vikingeborgen Trelleborg

Vikingeborgen Trelleborg eller noen ganger Museet ved Trelleborg er et kulturhistorisk museum på Trelleborg ved Slagelse. Museet stiller ut  arkeologiske fund fra området i og omkring Trelleborg.
Hvert år avholder museet en vikingefestival i området rundt borgen i uke 29 i juli måned. Markedet består av en lang rekke boder, samt et reenaktet slag. Det trekker opp mot 10 000 besøkende, og omkring 600 aktører. Utover ansatte har museet også en frivilligforening hvor medlemmer optrer i tidens  drakter og formidler, hvordan livet i vikingetiden kan ha foregått.

Historie

Nationalmuseet har eid selve borgen. Det omkringliggende område på 8,2 ha, har vært eid av Nationalmuseet siden 1930-årene. Allerede i 1941 rekonstruerte man et langhus på bakgrunn av utgravninger på området. Dette er senere sanert og man har oppført et nytt.
Museumbygningen ble oppført i 1995. Fra 1999 til 2004 var historiker, forfatter og foredragsholder Kåre Johannessen museumsinspektør på museet. Han ble senere museumsinspektør for Middelaldersentret ved Nykøbing Falster. Etter sin avgang kritiserte han Sydvestsjællands Museum for å nedlegge den aktive formidlingen som hittil hadde foregått på stedet, men som man var i gang med å nedlegge.
I 2004 ble utstillingen fornyet, og den omfatter i dag de fleste av de gjenstandene 
som er funnet på området, og modeller av hvordan borgen kan ha sett ut.
Museet ble drevet av Sydvestsjællands Museum frem til 2013, da ble driften ble overtatt av Slagelse kommune. Fra 2014 har Slagelse kommune og Nationalmuseet inngått en avtale om driften av museet.
Slagelse Kommune har bevilliget 25 mill. kr til å skape et større museum med opplevelsessenter som skal fortelle om Trelleborg og de andre[«trelleborgene». Man 
har søkt om å få Trelleborg på UNESCOs Verdensarvsliste, hvor utvidelsen av museet er en del av dette. Det er meningen at sentret skal åpne i 2017. Etter Nationalmuseets overtagelse vil museet bli gratis for besøkende.
Museet deltar i prosjektet Da Danmark Blev Til som er et samarbeide mellom bl.a. Sagnlandet Lejre, Middelaldercentret og en lang rekke lokale museer og historiske markeder alle fra regionen Midt- og Vestsjælland. Det setter fokus på vikingtiden og middelalderen og skapelsen av Kongeriket Danmark.
Bletchley (Milton Keynes)

Historie

Navnet er av angelsaksisk opprinnelse, og betyr «Blæccas skog». Den eldste kjente omtale av byen er fra 1100-tallet da det ble stavet Blechelai. Senere som Blechelegh (1200-tallet) og Blecheley (1300-1500-tallet).
Bletchley ligger ved den romerske veien Watling Street, som i dette området fortsatt har sitt gamle navn. I viktoriansk tid var byen en viktig endestasjon på jernbanen, noe som førte til stor vekst. Den er også forbundet med Midlands gjennom Grand Union-kanalen.
Landsbyene Water Eaton og Fenny Stratford har blitt innlemmet i Bletchley.
Byen er mest kjent for Bletchley Park, stedet for britiske kryoptoanalytikere knekte blant annet den tyske Enigma-koden under den andre verdenskrig.
Fosciandora

Frazioni

Kommunen omfatter følgende frazioni:
Ponte di Ceserana, Ceserana, La Villa, Lupinaia, Fosciandora, Migliano, Treppignana og Riana.
Ordenspoliti

Norge

Politiets mannskaper på ordensavdelingene må være operativt godkjente. Det vil si at de må trene på pågripelser, førstehjelp, løsning av væpnede oppdrag og bestå en skytegodkjenningsprøve. En slik godkjenning må gjennomføres og bestås årlig. 
Politiets hundetjeneste ligger under begrepet ordenspoliti. Politiet har patruljehunder, narkotikahunder, bombehunder, lavinehunder, ruinhunder, åstedshunder og brannhunder.
Politiets beredskapstropp er en spesialtrent avdeling med tanke på væpnede oppdrag. Beredskapstroppen (Delta) ligger i Oslo, og utfører de farligste oppdragene i tillegg til "vanlige" ordensoppdrag.
Politiets Utrykningsenhet (UEH) er spesialtrente operative politimannskap. UEH er stedsplassert over hele landet, men stort sett i tilknytning til hovedpolitistasjonen i de ulike politidistriktene. UEH har "dobbel" dose treningsmengde i forhold til de andre operative mannskapene. Mannskaper i politiets hundetjeneste har samme treningsmengde på operative disipliner som UEH-mannskap.
Ved større politikamre kan tjenesten være utspesialisert som egen gren med folk ansatt spesielt for slik tjeneste, mens tjenestemenn ved mindre lokalavdelinger også kan tillegges andre oppgaver.
Britomartis (sommerfugl)

Utseende

Middelsstore stjertvinger med to tynne stjerter på hver bakvinge.
Oversiden er blå med svarte vingespisser, undersiden brun med en oransje og svart flekk ved bakhjørnet.

Levevis

Larvene lever på parasittiske planter i slekten Loranthus (mistelteinfamilien).

Utbredelse

Slekten er utbredt i Sørøst-Asia.
Grunnkretser i Oppegård kommune

Grunnkretser i Oppegård kommune er delområder og grunnkretser som seksjonerer Oppegård kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Operasjon Betongblanding

Bakgrunn

Andre verdenskrig var i ferd med å gå mot slutten, og allierte soldater kom nærmere og nærmere Berlin. Nazi-Tyskland ønsket å gjøre et siste forsøk på å kalle tilbake store deler av sine tropper for å hindre Berlins fall. Nesten alle av de 300 000 tyske soldatene som var i Norge ble kalt tilbake for å forsvare rikshovedstaden. Både tropper og materiell ble fraktet til havner i Norge med tog, der skip ventet for å frakte styrkene til Tyskland. De allierte ville hindre at disse tyske avdelingene skulle komme seg til Tyskland og satte derfor i gang en storstilt sabotasjeaksjon koordinert fra London.

Gjennomføring

For å hindre at disse tyske soldatene skulle forlate Norge, bestemte Milorg at flere jernbanebroer over hele Østlandet skulle sprenges, slik at togene ikke kom seg fram til havnene i tide. Tyskerne var fullt klar over jernbanebroer kunne bli utsatt for sabotasje, og mange av jernbanebroene på Østlandet var derfor sterkt bevoktet. Dette gjorde jobben vanskelig for noen av sabotasjegruppene, men likevel ble ingen av de 1000 involverte fra den norske motstandsbevegelsen drept under aksjonen.
Hele 43 hendelser er i senere tid blitt registrert å ha forbindelse med Operasjon Betongblanding.

Resultat

Det er blitt diskutert i senere tid hvor stor effekt Operasjon Betongblanding egentlig fikk. Flere har konkludert med at selv om jernbanetransporten ble stoppet, fant tyskerne andre måter å frakte soldater og utstyr på. Det var snarere mangelen på frakteskip som var problemet.

Bøker

Det er blitt skrevet om Operasjon betongblanding i flere bøker. Boken til Kjetil Dahl, Krigsminner 1940-45 og Elg-Johansens huler – Skien nord og vest, tar for seg en hendelse som fant sted i Skien, der Svartufs jernbanebro ble sprengt i forbindelse med aksjonen. Gunnar Sønsteby forteller også om denne aksjonen i sin bok Rapport fra nr. 24. Kjell Staal Eggen og Johnny Stensnes planla og ledet gjennomføringen av sprengningen av Svartufsbroen på Bratsbergbanen. Det kom til kamp mot tyske styrker, og flere tyske soldater falt før broen ble sprengt. Kjell Staal Eggen vier et helt kapittel til aksjonen i sin bok "Kampen" fra 2009.
Urban IV

Biografi

Jacques Pantaléon var sønn av en skomaker i Troyes. Han var kannik av Laon, deretter erkediakon av Liège. Som diakon tiltrakk han seg pave Innocens IVs oppmerksomhet ved det første konsil i Lyon (1245). To år senere sendte paven ham på oppdrag til Tyskland for å gjenopprette den ecclesiastiske disiplinen i Schlesien samt å ordne et forlik mellom Den tyske orden og dens vasaller i Preussen. I 1249 ble han utnevnt til erkediakon av Laon, og fortsatte som en betrodd utsending i Tyskland.
Han ble biskop av Verdun i 1253 og ble i 1255 utnevnt av Alexander IV til patriark av Jerusalem. I 1261 ble han valgt til ny pave etter en konklave som varte i tre måneder. Han tok da navnet Urban IV.
En av Urbans førsta regjeringshandlinger var å øke kardinalkollegiet med fjorten nye kardinaler. Noen av disse var slektinger av andre kardinaler, men han innsatte også egne slektninger og flere franskmenn, noe som medførte en svekkelse av den italienske innflytelsen i kardinalkollegiet. Den franske innflytelsen i kardinalkollegiet skulle komma til å påvirke kirkepolitikken i lang tid framover. Han gjenopprettet også Kirkestatens finanser, og byttet ut de pavelige bankierene med en bank i Siena. Han bygde opp et nytt guelfer-parti ved å henvende seg til dem med personlige interesser, noe som i høy grad bidro til å finansiere iverksettelsen av hans politiske målsetninger.
Hans pontifikat ble preget av strid mot de siste hohenstauferne. Urban bannlyste kong Manfred av Sicilia og tilbød hans krone til greve Karl av Anjou. Han kalte dermed Karl av Anjou til slagfeltet, og denne slo ned Manfred og forårsaket Konradins død i Napoli, riktignok etter Urbans død. Dermed sluknet Hohenstaufen-ætten på mannssiden. Tyske historikere som Leopold von Ranke pleier derfor å regne Urban til de paver som har spilt størst rolle historisk sett. Ved å tildele Karl av Anjou tronen på Sicilia førte han øya under fransk mandat. 
Så snart han var blitt pave forsøkte Urban å starte et nytt korstog mot Konstantinopel for att gjenopprette det latinske riket som hadde gått tapt et par uker før han tiltrådte som pave. Men vanskelighetene i hans nærområde var altfor store til at han skulle kunne gjennomføre denne planen. Manfred var under hele pontifikatet en svoren fiende, ikke uten fremgang, og hadde ghibellinerne og sarasenerne med seg. Guelferne led mange militære nederlag mot ghibellinerna under Urbans pontifikat, og Kirkestaten mistet blant annet Lucca på grunn av dette.
Urban IV døde i Perugia, hvor han hadde søkt seg for å unnvike uroligheter i Orvieto. Samme år hadde han kunngjort en pavelig bulle om feiringen av Corpus Christi som allmenn kirkefest. Han er begravet i Perugias katedral.
Alexi Tuomarila

Biografi

Tuomarila fikk undervisning i  klassisk piano fra han var 6 til han var 18 år gammel. Han likte godt rockemusikk, før han oppdaget jazz i sin fars platesamling. I 1993 startet han studier ved Konservatoriet i Helsinki (1994-99). Han fortsatte studiene under Diederik Wissels og Nathalie Loriers ved Konservatoriet i Brussel. I studietiden møtte han Nicolas Kummert, Christophe Devisscher og Teun Verbruggen, som ble med i kvartetten  hans fra starten i 1999.Samme år vant han prisen for beste band og beste solist  i den internasjonale konkurransen Jazz Hoeilaart. I 2001 mottok han første prisen i jazzsolist-konkurransen i Monaco og vant Tremplin-konkurransen i Avignon med kvartetten sin. Kvartetten hadde da også gitt ut tre album. I 2005 dannet han en trio, med Mats Eilertsen og Olavi Louhivuori, og de ga ut albumet Konstellasjoner. Siden 2006 har han spilt med Tomasz Stańko, og i 2009 spilte han i kvintetten Woodoo Alle. Han har også samarbeidet med Joey Baron, Kenny Wheeler, Anders Jormin, Gress Aper, Lionel Beuvens, og Perico Sambeat.
Micro Focus International

Micro Focus International plc er et multinasjonalt selskap som arbeider innenfor informasjonsteknologi og programvare. Selskapet tilbyr også rådgivningstjenester for klienter som ønsker å oppdatere eldre datamaskiner til mer moderne plattformer. Selskapet ble grunnlagt i 1976 og hovedkvarteret befinner seg i Newbury, Berkshire, England. Selskapet er listet på London Stock Exchange og er en del av aksjeindeksen FTSE 100.
Den 7. september inngikk selskapet en delvis fusjon med Hewlett Packard Enterprise. Micro Focus ble tildelt programvare av HPE som ikke var kjerneprodukter, og HPE fikk eie 50,1 % av aksjene i det sammenslåtte selskapet. Det nye selskapet fikk beholde sitt navn etter sammenslåingen, og er listet på LSE.
Førerløkke

Førerløkke er en fast og pålitelig løkke som kan knyttes midt på tauet. 
Førerløkke benyttes for eksempel for å tilby festepunkter i en sikkerhetstau hvor klatrere kan hekte karabinkrok festet til egen sele. 
Førerløkke kan også benyttes for å isolere svake punkter i tauet, ved å sørge for at det svake punktet er i løkkeringen. 
Man kan til og med benytte Førerløkke til å skjøte to tau; Tenk mellomrommet fra enden av et tau til begynnelsen av neste tau som en veldig svakt punkt eller som løkkens midtpunkt.
Pakistan Muslim League

All Pakistan Muslim League (Pervez Musharraf)

All Pakistan Muslim League (APML), grunnlagt av tidligere militær sjef, og tidligere president av Pakistan Pervez Musharraf, og støtte spillere som brøt løs fra Pakistan Muslim League (Q) (PML-Q) og Pakistan Muslim League (N) (PML-N).
Verdensmesterskapet i kjelkehockey

VM i kjelkehockey arrangeres av Den internasjonale paralympiske komité (IPC) og har vært arrangert siden 1996.
Vogntog

Et vogntog består av en motorvogn med en eller flere tilhengere tilkoplet. Det brukes for det meste om lastebiler med tilhenger, men defineres også som personbiler med tilhenger. Man kan enten ha lastebil med tilhenger eller trekkvogn med semitrailer. Førstnevnte kan innebære to typer tilhengere - slepevogn eller påhengsvogn. 
- Påhengsvogn er det mest vanlige innen personbiltilhengere, hvor man har en eller flere akslinger på midten.
Dette gjør at lastens plassering på tilhengeren kan påvirke bilen. Denne typen henger er mindre vanlig på lastebiler, der man istedet benytter såkalt slepvogn.
En slepvogn er en tilhenger der akslingene er plassert foran og bak, med sving på fremste aksling(er) slik at lastebilen kun sleper tilhengeren (derav navnet).
Dette gjør at man ikke får vertikale krefter overført til bilen, uansett lastens plassering.
- Semitrailervogntog er en trekkbil med en semitrailer koplet til. Grunnen til at det kalles semitrailer er fordi det kommer fra det engelske ordet semi, som betyr halv - altså halvtilhenger. Det er fordi den framre delen av traileren ligger oppå trekkvogna,  En semitrailer får stor akselavstand, slik at man må ta store svinger og låne plass for å komme fram uten å ta med seg skilt, fortauskanter osv.
I Norge har vogntog kun én tilhenger. Det er ikke ulovlig å ha flere, men lengdebegrensningen gjør det lite praktisk. Enkelte steder i Norge har man kunnet kjøre såkalte modulvogntog, som er en kombinasjon av to standard moduler.
Enten en vanlig lastebil(forvogn) som trekker en semitrailer ved hjelp av en dolly(en liten påhengsvogn med svingskive) og blir da i realiteten som et vogntog med lang slepvogn. 
En annen kombinasjon er at en ordinær semitrailer trekker en påhengsvogn.
Den tredje kombinasjonen blir betegnet som en link, og består av en kort semitralle med påmontert svingskive bak lasterommet, der det henges på en standard semitralle. Lengden på disse modulvogntogene blir 25,25 meter,  Et ordinært vogntog på kontinenter er18,75m mens norske regler tillater 19,50 meter.
Trekkvogn med semitralle er 16.5 m på kontinentet, mens norske regler tillatee 17,50 meter.
I land som Australia har de gjerne mer. (Se bildene.)
Errors Party

Historie

Errors Party ble startet i 1994 av medlemmene i demogruppen The Errors og ble i starten avholdt månedlig. Den ideelle organisasjonen Errors Party er arrangør av datatreffet. Organisasjonen er medlem av Hyperion.
Planisticus

Utseende

Middelsstore (11-15 millimeter), slanke, mørkt brunlige trebukker. Antennene er tynne, litt lengre enn kroppen. Hodet er fremstrakt, noe snuteformet forlenget, med nokså store fasettøyne. Pronotum er avrundet sekskantet. Dekkvingene er avsmalnende bakover. Beina er middels lange, tynne.

Utbredelse

Artene er endemiske for Madagaskar.